ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
8 มิ.ย. 2559

สรุปตลาดภาคเช้า
ตลาดภาคเช้าปิดปรับตัวลดลงเล็กน้อย ขณะที่ตลาดรอบบ้านปรับตัวบวกตามโมเมนตัมราคาน้ำมันดิบที่ปรับเพิ่มขึ้น สำหรับกลุ่มที่ฉุดให้ตลาดอ่อนตัวนำโดยกลุ่มธนาคาร -0.91% และกลุ่มอสังหาฯ -0.42% ด้านปริมาณการซื้อขายอยู่ในระดับปานกลางที 1.9 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มแกว่งตัวในกรอบแคบ ประเมินแรงหนุนจากกลุ่มพลังงานจะช่วยพยุงดัชนีไว้ ขณะที่เรามองกลุ่มที่ถือครองที่ดินและอสังหาฯ ขนาดใหญ่ เช่นกลุ่มโรงแรม โรงพยาบาล ธนาคาร  มีความเสี่ยงต่อต้นทุนที่เพิ่มขึ้นจากกฎหมายภาษีใหม่ แนะนำสลับไปเก็งกำไรในกลุ่มที่ขึ้นกับเศรษฐกิจโลกเป็นหลัก เช่น กลุ่มเกษตร และกลุ่มพลังงาน
 
วิเคราะห์ทางเทคนิค
AMC  ราคาปิด 2.12 บาท
แนวรับ 2.08 บาท
แนวต้าน 2.50 บาท
แนว cut loss เมื่อราคาหุ้นใกล้หลุด 2.04 บาท
กราฟ AMC มีโครงสร้างแบบ U-curve สมบูรณ์แบบ ซึ่งจะต้องจบรูปที่ 2.50 บาท โดยสัญญาณ Stoch ปรับขึ้นแบบยกฐานสนับสนุนการไต่ระดับนี้ และยังต่ำกว่าแนว Overbought จึงจะทำให้ยังมี gap ในการเก็งกำไรได้สบาย
 
เด็กแนว
PRIN  ใครไม่คว้าไว้ระวังจะอดได้หุ้นราคาถูก และอาจตกรถรอบสำคัญสำหรับอสังหาตัวนี้ อย่างแรกก็คือ PBV ต่ำสุดในกลุ่มที่ 0.43 เท่า  อย่างที่สอง ค่า Forward PE นั้นลงมาที่ 9.5 เท่า หุ้นอสังหาตัวอื่นวิ่งไปไหนต่อไหน แต่ PRIN ยังนิ่งๆ  ให้เก็บสบายมือ เหตุผลที่ค่า PE ลงต่ำ เพราะกำไร Q1 ที่พุ่งขึ้น  4,000% ขณะที่ไตรมาส 2 แค่เดือนเมษายนที่เป็นเดือนสิ้นสุดมาตรการลดภาษีอสังหาทำให้ยอดโอนเกือบทั้งไตรมาส 1 กันเลยทีเดียว  และช่วง 2 เดือนที่เหลือเอาแบบ conservative ก็ต้องบอกได้ว่าผลกำไรที่จะประกาศ Q2 ออกมาจะต้องเลิศกว่าแน่นอน 
ขณะที่ Q2/58 นั้นขาดทุนยับยู่ยี่ เมื่อประเมินเป็นอัตราการเติบโต เบื้องต้นนี้ฟันธงว่ากำไร Q2 จะระเบิดระเบ้อประมาณ 8,000%  ครับท่านผู้ชม ส่วนมูลค่าเหมาะสมให้ PBV ที่ 0.8 เท่าจะได้เป้า 2.58 บาท ใครไม่ซื้อราคานี้เสียดายแย่
กราฟ PRIN  มีโครงสร้างเป็นสามเหลี่ยมยกฐานขณะที่ MACD เกิดสัญญาณเชิงบวกแบบ Divergence ที่จะทำให้ราคาหุ้นค่อยๆ ปรับสูงขึ้นไปแล้วจากนี้ โดยมีแนวต้านสำคัญที่ 1.70 บาท แนะนำซื้อสะสม